Downloaded from YTS.MX
Official YIFY movies site: YTS.MX
मेरी माँ मानती हैं कि ख्वाब आने वाला कल बयान करते हैं।
किसी बुरे ख्वाब को मिटाने के लिए, उसे पानी के आगे बयान करो।
मेरी मंगनी के बाद, मुझे ख्वाब में रॉज़े-इ-शरीफ़ दिखा।
लोग दुआ कर रहे थे, आम ज़िंदगी बसर हो रही थी।
अचानक से, बिजली चमकी।
रोटी बनानेवाले ताबूतों में रोटी लेकर जा रहे थे।
अचानक, आसमान से पत्थर बरसने लगे।
जब मेरी आँख खुली, तो मैंने वह ख्वाब बारिश को बयान किया।
ब्रेड & रोज़ेज़
ऐ ऊँटवान,
धीमे चल,
तेरे हाथों में मेरी रूह है।
उसने मेरा दिल लिया,
और अपने साथ ले गई।
दूल्हे की हैसियत के मुताबिक, दहेज़ तय होता है।
शरिया कानून के तहत कोई पक्की रकम नहीं है।
दो सालों के प्रेमसंबंध के बाद, हमारी मंगनी हुई।
रस्म में, वह मर्दों के साथ था,
और मैं औरतों के साथ।
- तुम्हें यह रिश्ता कबूल है? - मुझे कबूल है।
चौदह अगस्त, 2021: ज़ाहरा और ओमिद की मंगनी की रस्म
ओमिद जनम
आगे उस शाम।
तालिबान हाय-हाय!
अफ़गानिस्तान ज़िंदाबाद!
पंद्रह अगस्त, 2021: तालिबान काबुल में घुस आया।
अल्लाह-हू-अकबर!
- वीडियो लो! - ले रही हूँ!
इसलामी सेना के सैंकड़ों लोग हैं।
उन्होंने हमें चारों तरफ़ से घेर रखा है।
हम बस 12 औरतें हैं।
पर फिर भी, हम विरोध कर रही हैं।
कहा न, वीडियो बना रही हूँ, फ़ोन मत करना।
बिजली नहीं है क्या?
ज़ाहरा डेंटिस्ट
यह जेनरेटर चल नहीं रहा।
तालिबान ने अभी तक डॉक्टरों को परेशान नहीं किया।
हालांकि उन्होंने मुझे क्लीनिक के बोर्ड से अपना नाम हटाने को कहा।
उम्मीद है कि मेरे दफ़्तर को बंद करने की नौबत न आए।
मेरा नकाब कहाँ है?
डॉ. ज़ाहरा मोहम्मदी (डेंटल इंप्लाट वर्कशॉप)
कुछ दिनों तक, ठंडे या गर्म पानी से परहेज़ रखें।
फिर वापस यहाँ आइएगा।
जमील, मेरे कैमरे में देखो।
हम कल छह बजे से यहाँ हैं...
ज़रा अपना चेहरा देखूँ।
तारानोम कार्यकर्ता
हम कल छह बजे से हवाई अड्डे पर इंतज़ार कर रहे हैं।
कई दरवाज़ों पर कोशिश की, पर हम आगे नहीं जा पाए।
अल्लाह हमारी मदद करे।
हम 30, 40 जन थे।
आधे निराश होकर घर लौट गए।
बाकियों ने अब भी हिम्मत नहीं हारी।
अल्लाह हमारी मदद करे।
तुम दोनों, संभलकर!
तुम दोनों के लिए मज़ेदार यादें हैं।
तुम लोग छोटे हो।
राहिला कार्यकर्ता
राहिला, ज़ोहरा, फ़र्ज़ाना, मीना और मैं।
और इस तरफ़ मर्द हैं। सामी...
ज़रा मेरी तरफ़ देखो, जमील!
हम अभी भी इंतज़ार कर रहे हैं।
हमने हर दरवाज़े पर कोशिश की, पर कोई फ़ायदा नहीं हुआ।
यह दरवाज़ा नंबर एक है, और यहाँ काफ़ी भीड़ है।
बदकिस्मती से, ये लोग आँसू गैस छोड़ रहे हैं।
अभी भी काफ़ी अफ़रा-तफ़री है, धमाके हो रहे हैं...
एक उदास और बिखरे हुए शहर को सलाम।
काबुल।
शरीफ़ा पुरानी सरकारी मुलाज़िम
पिछले महीने, मेरे दफ़्तर से अफ़गानी झंडा उतार दिया गया।
और मुझे घर पर रहने के लिए मजबूर किया गया।
हमारा जुलूस मिनिस्ट्री ऑफ़ वर्चू
एन्ड वाइस के अफ़सरों और उनकी गाड़ियों ने रोक दिया।
जब तीन तालिबान मुझे ज़ोरों से पीट रहे थे,
बाकी की लड़कियाँ आगे आईं।
मैं तालिबानियों पर चिल्लाई।
अब हम सब टैक्सियों में, एक-दूसरे से अलग हैं।
डेंटल क्लीनिक एमडी स्टोमैटोलॉजिस्ट
बोर्ड अंदर है।
डॉ. ज़ाहरा मोहम्मदी
इसका मुँह सड़क की तरफ़ होना चाहिए।
आप जैसा कहें।
इसकी झलाई मज़बूती से कीजिएगा
ताकि तेज़ हवा या बारिश से बिगड़े नहीं।
मैं जाकर तैयारी करता हूँ।
आपको और क्या चाहिए?
घबराइए मत, मैं जल्दी लौट आऊँगा।
जल्द से जल्द आ जाइएगा।
नौकरी, रोटी, तालीम।
अभी तालिबान ने औरतों को घर पर रहने का हुक्म दिया है।
हमें आगाह किया है कि हम विरोध न करें, वरना हमें गिरफ़्तार कर लिया जाएगा।
पर हम चुप नहीं बैठेंगी।
हम उन औरतों के लिए आवाज़ उठाएँगी जिन्हें पहले से कैद किया गया है।
मैं क्या लिखूँ?
मेरे हाथ में दर्द है, मैं नहीं लिख सकती।
विरोध करनेवाली लड़कियों को रिहा करो।
रुको, वजह है--
ऐसा लिखते हैं, "गिरफ़्तारियाँ रोको!"
मुकदमे का हक हर नागरिक को है।
डॉ. ज़ाहरा मोहम्मदी आपकी मुसकान का खयाल रखनेवाली
जब ओमिद के साथ महंगे रेस्तरां में जाती हूँ, और वो खाली होते हैं...
...वह कहता है, यह समझो कि हम लंदन में हैं।
बाहर आने पर, कहता है कि हम फिर से अफ़गानिस्तान में हैं।
इन दिनों एक ही काम से खुशी मिलती है, अपनी माँ को पढ़ना-लिखना सिखाना,
और अपने भाई की पढ़ाई में मदद करना।
- आपने लिखा? - हाँ।
साल 2019 में, "वॉशिंग्टन पोस्ट" ने कुछ ऐसे
गुप्त कागज़ात छापे जिनसे अमेरिका की अफ़गानिस्तान में मौजूदगी का पता चलता है
जो "अफ़गानिस्तान पेपर्स" के नाम से जाने गए।
आपको समझ में आ रहा है?
अफ़गानिस्तान का गैर पारदर्शी माहौल
अमेरिकी कंपनियों के लिए सबसे अच्छा मौका था कि वे अमेरिकी पूंजी के
एक बड़े हिस्से पर कब्ज़ा कर सकें।
फ़ॉक्स न्यूज़ उसे अप्रत्याशित मुनाफ़ा बताता है।
- यह क्या शब्द है? - लिखा है कि इंटरनेट...
यूके में हज़ारों दुकानों में इंटरनेट बिकता है।
शायद लिखा है कि इंटरनेट से ज़्यादा तेज़ी से बढ़ने वाली कोई और चीज़ नहीं...?
यहाँ खाली जगह नहीं होनी चाहिए। दोबारा से लिखो।
सड़कों पर संभलकर जाना।
तालिबान लड़कियों को गिरफ़्तार कर रहा है।
कोई फ़ायदा नहीं हुआ।
हमने हर दरवाज़ा खटखटाया, पर एक भी नहीं खुला।
हमने जो कागज़ात दिए, उन्होंने उनमें से कोई भी स्वीकार नहीं किया।
हमें रुकना होगा। हमें लड़ना होगा। इस समय और कोई चारा नहीं है।
तालीम, नौकरी, आज़ादी!
मुझे मत मारो--
आज के जुलूस में औरतें अपनी मर्ज़ी से...
औरतों को हटाना = इंसानों को हटाना
...स्कूलों को बंद किए जाने का, और टीचरों के काम पर न आने का
विरोध करने के लिए इकट्ठा हुईं।
अफ़सोस, विरोध में हिंसा भड़क उठी।
फिर भी, सभी औरतें एक साथ डटकर खड़ी हैं।
आतंकवादी हाय-हाय!
अभी, जो लड़कियाँ 12वीं तक पढ़ी हैं,
उन्हें घर पर रहना होगा।
उन्होंने डॉक्टर, इंजीनियर, टीचर बनने के ख्वाब देखे थे।
अपने देश की सेवा करने के।
बड़े दुख की बात है कि हमारी बेटियाँ घर पर फंसी बैठी हैं।
उनके ख्वाब थे!
हमें तालीम और नौकरी का हक होना चाहिए।
नौकरी, रोटी, तालीम!
गरीबी और तकलीफ़ हाय-हाय!
तालीम में राजनीति मत लाइए!
प्लीज़, मैं एक पत्रकार हूँ-- पत्रकार!
इतनी सारी गलत रोक-टोक है,
हमें ठीक से जुलूस नहीं निकालने देते।
हमारे मकसद के शुरू से ही,
वे हाथ में लाठी और डंडे लिए,
हमें रोकने की कोशिश में लगे हैं।
जैसा कि आप देख रहे हैं, कई पत्रकारों को पीटा गया।
लड़कियो, इस तरफ़ आओ।
अभी गाड़ी में बैठो! अंदर आओ!
वह तुमसे कह रहा है, गाड़ी में बैठो!
मैं नहीं बैठूँगी!
इसे गाड़ी में बिठाओ!
- तुम्हें पुलिस स्टेशन ले जा रहा हूँ। - कहाँ?
ठीक है, और उसके बाद क्या?
- तुम बस औरतों को धमकाने आए हो? - मैंने कहा चुप हो जाओ!
तुममें बहुत दम है?
मैंने बात करने से मना किया। यहीं मार डालूँगा!
तो आओ और अभी मुझे मार डालो!
यह मुझे कुछ नहीं करेगा!
तुम नहीं करोगे!
तुमने युनिवर्सिटी बंद क्यों की?
चुप हो जाओ वरना मार डालूँगा।
तो मार डालो! युनिवर्सिटी और स्कूल बंद कर दिए,
तो मुझे भी मार ही डालो!
बस करो।
बस करो, पुलिस चीफ़ का हुक्म है।
बड़ा दम है, औरतों को गिरफ़्तार किया?
तुम बस हम पर अपनी ताकत आज़माना चाहते हो।
पिछले कुछ हफ़्तों में तालिबान द्वारा विरोध करने वाली औरतों की गिरफ़्तारी...
कल कुछ लड़कियाँ काबुल की सड़कों पर उतर आईं,
हाथ में पोस्टर लिए जिन पर उन्होंने औरतों के लिए नौकरियों
और आर्थिक स्वावलंबन की माँगें की।
गिरफ़्तार की जाने वाली औरतों की हालत को लेकर,
जनता काफ़ी परेशान है।
मुझे उन लड़कियों पर नाज़ है जो जुलूसों में हिस्सा लेती हैं।
पर मैं उनका साथ नहीं दे सकती, मेरी माँ उसकी इजाज़त नहीं देंगी।
मैं बस तैयार हूँ।
मेरे जूते कहाँ हैं?
मैंने पहने हैं, यहाँ हैं।
आज मौसम गर्म है न?
घर पर बैठकर ऊबने की, मेरी कुछ तस्वीरें लो।
छत पर आकर, इधर-उधर देखने से
मेरी हसरत पूरी नहीं होगी।
मैं इन हालात से तंग आ चुकी हूँ।
मेरा जो भी था, वह सब याद आता है।
हम जो घूमने जाती थीं, वह सब याद आता है।
हमें काम करने का हक नहीं है।
हमें पढ़ने का हक नहीं है।
मुझसे सब कुछ छीन लिया गया है।
मुझ जैसी लड़कियों से,
मुझ जैसी योद्धाओं से, मेरी तरह सफ़र करने वालियों से।
इन दिनों, मैं बस छत पर आती हूँ और वापस नीचे अपने घर में जाती हूँ।
"खाक हो मन की मायूसी और एक बुरा साल और तनहाई।
और वसंत जो इतना सताती है, मेरे बिना तू कहाँ है?"
मेरी तस्वीर लोगी?
मेरे यहाँ न रहने की कई वजहें हैं।
अफ़सोस, मुझे पाकिस्तान जाना होगा।
वहाँ पहुँचते ही, अपनी ज़िंदगी फ़िल्माना शुरू करूँगी।
हर एक सेकंड।
इतिहास याद रखे कि एक वक्त था
जब अफ़गानिस्तान की औरतों के साथ इतना ज़ुल्म करने की इजाज़त थी।
संयुक्त राष्ट्र से पहले।
सभी मानवाधिकार संगठनों से पहले। पूरी दुनिया से पहले।
उन देशों से पहले जो बेरहमी का तिरस्कार करते हैं
और लोकतंत्र के लिए नारे लगाते हैं।
अफ़गानी औरतें हर जगह हिकमत का शिकार बन चुकी हैं।
भागने के अलावा कोई चारा नहीं है।
सलाम...
यहाँ पर, आप मैदान और रेगिस्तान और सरकंडे देख रहे हैं।
यह हमारा मौजूदा सेफ़ हाउस है, हमारी रिहाइश।
यही वह इमारत है जहाँ हम रहते हैं।
इसमें दस से 12 कमरे हैं,
और हर कमरे में तकरीबन तीन, चार, पाँच, दस लोग रह सकते हैं।
यह हिस्सा सरकंडों से भरा पड़ा है,
और यहाँ इतने साँप और गीदड़ हैं जो आप सोच भी नहीं सकते।
रात के दस बजे, सब चीखने लगते हैं।
इसलिए, पिछले दो दिनों से,
उसे काबू में रखने के लिए, यहाँ आग लगाई गई।
जैसा कि आप देख रहे हैं, जानवरों को भगाने के लिए,
वे सरकंडों को आग लगा रहे हैं।
वॉशिंग मशीन नहीं है, इसलिए हमारे कपड़े अभी भी गंदे हैं।
गर्म पानी के लिए केतली नहीं है।
यहाँ टीवी नहीं है।
एक खरीदा था, पर वह खराब हो गया, इसलिए उन्होंने फेंक दिया।
डॉक्टर नहीं मिल रहा।
मैं आज सुबह से शिकायत कर रही हूँ,
पर किसी ने हमारी मदद नहीं की।
दाँत में ज़ोरों का दर्द है, बहुत दर्द हो रहा है।
- सलाम, आप कैसी हैं? - मैं ठीक हूँ, शुक्रिया।
महंगाई इतनी बढ़ गई है, और लोगों की तनख्वाहें इतनी कम हैं।
आपने ठीक कहा।
कुछ लोगों का कहना है कि जंग होगी,
बाकियों का कहना है कि नई सरकार आएगी।
हर किसी की अलग-अलग भविष्यवाणी है।
- इसका कोई अंत नहीं है। - बिल्कुल कोई अंत नहीं है,
हज़ारा गुट वालों के लिए कोई अंत नहीं है।
गाड़ी में गाने चलाना गैरकानूनी है।
एक औरत अकेली टैक्सी से नहीं जा सकती।
मेरी माँ को हमेशा मेरी फ़िक्र लगी रहती है,
पर मुझे काम करना है,
चाहती हूँ कि लोग मुझे जानें।
इसलिए मैं अपनी सहेलियों के साथ...
...खाना बाँटने गई।
मैडम, आपका नाम नहीं पुकारा गया है, आप ज़रा रुकेंगी?
मेरा नाम पुकारा जाए तो मुझे बुलाने आएँगी?
हाँ, आपका नाम पुकारने पर, आपको बुलाने आऊँगी।
और कौन है?
सोराया।
पीछे जाइए, आपका नाम पुकारा जाएगा।
तुम देश छोड़कर क्यों जा रही हो?
जान को खतरा है, पर तुमने कभी नकाब नहीं उतारा।
तो क्यों जा रही हो?
मुझे डर है कि किसी दिन उन्हें पता चल जाएगा
कि मैं तुम्हारे साथ हूँ।
मुझे उससे डर लगता है।
तालीम हमारा हक है!
हिफ़ाज़त करने के बजाय, तुमने हमारे अंदर खौफ़ जगाया।
हमें तुमसे कोई मतलब नहीं है!
अफ़गानिस्तान की आज़ादी
विरोध करने वाले इन लोगों ने मिनिस्ट्री ऑफ़ फ़ाइनैंस के पास
जुलूस निकाला पर जुलूस को रिकॉर्ड करने के लिए जो पत्रकार वहाँ मौजूद थे,
इसलामिक एमिरेट उनके साथ बेरहमी से पेश आए।
हमेशा की तरह, हम यहाँ इंसाफ़ की माँग करने आई हैं।
हम चाहती हैं कि लड़कियों के स्कूल दोबारा खुलें,
और मिनिस्ट्री ऑफ़ विमेन्स अफ़ेयर्स दोबारा खुले।
पर आज हमारा एक और मकसद है,
हमारे आसपास के बुरे आर्थिक हालात को सामने लाकर रखना।
- मिस मोहम्मदी? - हाँ, जान।
तुम्हें कौन सी चीज़ सबसे अच्छी पकानी आती है?
मुझे इतना काम रहता है कि खाना पकाने का वक्त नहीं मिलता।
मतलब, मिसाल के तौर पर, कौन सी चीज़ पकाना सबसे ज़्यादा पसंद है?
शेखी नहीं मार रही, पर मैं कुछ भी पका सकती हूँ।
हर किसी में इतनी हिम्मत नहीं होती
कि वह आतंकवाद के खिलाफ़, अपनी जान जोखिम में डाले।
धमकाए जाने के बावजूद, तुम लड़ रही हो?
हाँ, मुझे धमकाया गया है।
हमने जिस दिन इंसाफ़ की माँग की, उसी दिन अपनी जानें कुर्बान कर दीं।
इस देश के लिए और इसके लोगों के लिए, हम अपनी जानें कुर्बान कर देंगी।
भले ही मेरे परिवार ने इजाज़त नहीं दी,
मैं बेखौफ़ होकर नई हुकूमत के खिलाफ़ जाकर खड़ी हुई।
मैंने उन हकों की माँग की जिनकी माँग अफ़गानी औरतें
अपने पिताओं या भाइयों से भी नहीं करेंगी।
अफ़गानी औरत को पहले घर में दबाया जाता है,
उसके पिता, भाई और पति के हाथों।
ये पाकिस्तान की सड़कें हैं।
और ये इसके जोगी हैं।
यह राहिला और मरियम की विदाई की पार्टी है।
ये लोग साहार और बकताश के साथ
स्पेन जाएँगी।
इन्होंने सभी को
अपनी विदाई की पार्टी में बुलाया।
लड़कियो, हमारे क्लीनिक में शोर मत मचाओ,
हम पर रोक-टोक है।
क्या हो रहा है? यह कैसा शोर है?
चाहती हो कि उन्हें हमारी भनक लग जाए?
आप कितने पैसे देंगी?
मैं कहाँ बैठूँ? मेरे लिए जगह नहीं है।
दो-दो करके बैठो।
यह कैमरा आपका है?
ये एक डॉक्यूमेंटरी बना रही हैं। मिस साहरा मनी के लिए है।
कोई बात नहीं।
परेशान न हों।
हम यहाँ कई अलग-अलग कार्यकर्ता गुटों से आई हैं।
हम तालिबान के सत्ता में आने के बाद मिलीं,
नई हुकूमत का विरोध करते समय।
उसके पहले तक, हम एक-दूसरे को नहीं जानती थीं।
हकों के लिए लड़ते समय इकट्ठा हुईं।
जिस औरत को कई सालों तक हमारा नाम इस्तेमाल करने का हक मिला
वह अपने पूरे परिवार को देश से बाहर ले गई,
और अब वह तालिबान को पहचान दिलाने के लिए, उसके हक में बोल रही है।
तालिबान को पहचान क्यों मिले?
कहते हैं कि तालिबान अफ़गानिस्तान का सच है,
वह सच जिसे आपको बर्दाश्त करना होगा।
कुछ लोगों ने कहा है कि हमारा संगठन अव्यवस्थित है, पर इसका उल्टा है।
उसमें भिन्नता भी है। हमारे साथ शायरा और लेखिकाएँ भी हैं।
हम सभी को यह मौका देती हैं कि जिस समय और जहाँ पर भी विरोध करना हो,
वे नारों में अपनी राय ज़ाहिर कर सकें।
हम रंगीन कपड़े पहनती हैं, परफ़्यूम और ऊँची एड़ी के जूते पहनती हैं।
हम खुलकर साँस लेती हैं और पार्क में मज़े करती हैं।
लड़कियो, मैं बोल सकती हूँ?
वहीदा लेखिका
मेरी एक औरत से बात हुई
जिसने कहा कि हमें अपना इतिहास खुद लिखना चाहिए।
उसका मुझ पर बहुत गहरा असर हुआ।
मैं एक पुस्तकालय बनाना चाहती हूँ,
ताकि औरतों में लेखिका बनने का हौसला जागे,
ताकि वे खुद की कहानियाँ लिखें।
मुझे लगता है कि आज भी दुनिया भर में हमारी उतनी कद्र नहीं है।
इस बार, पहले, सब को यह मानना होगा
कि औरतें इस क्रांति में एक नया दौर लाएँगी।
दूसरी बात, वह यह कि यह क्रांति एक असैनिक क्रांति है।
क्यों? क्योंकि दूसरी क्रांतियाँ जो सत्ता, हथियार, हिंसा,
जंग की आग भड़काने और लोगों को मारने को लेकर थीं, वो कामयाब नहीं हुईं।
अब, हम एक असैनिक क्रांति लाने की कोशिश में हैं।
सोच की क्रांति, हमारी युवा पीढ़ी की एकता के साथ,
और एक-दूसरे को अपनाकर।
- सलाम, कैसी हो? - आओ।
तुम ठीक हो?
बहुत अच्छा लगा जो तुम आई।
मुझे भी।
आप कैसी हैं, ठीक हैं? बैठी रहिए।
क्या बात है? तुम गाने लाई?
सच में, मैंने डाउनलोड किए थे, पर लाना भूल गई।
अफ़गानिस्तान के रोक-टोक वाले समाज में,
हमेशा औरतें ही शिकार बनती हैं।
शरीफ़ा की नौकरी की वजह से, नई हुकूमत ने उसकी शादी का सर्टिफ़िकेट
रद्द करने की कोशिश की।
पूछा कि नौकरी क्यों करती है।
उन्होंने कुछ बताया कि इसे नौकरी क्यों नहीं करनी चाहिए?
कोई तो वजह बताई होगी?
औरतों को नौकरी करनी चाहिए और पढ़ना चाहिए,
हिजाब पहनकर, घर पर फंसे रहना नहीं चाहिए।
अब सब उल्टा है।
इसके पति ने कहा कि वह तलाक की अर्ज़ी नहीं देगा।
कि यह तब तक घर पर बैठेगी जब तक इसके बाल
दातों की तरह सफ़ेद नहीं हो जाते।
कुछ औरतें ताउम्र इस बात का इंतज़ार करेंगी
कि कब मर्द उन्हें छोड़ेंगे।
अफ़गानिस्तान में, औरतें गुलाम हैं।
ज़्यादा इस्तेमाल होने की वजह से वॉशिंग मशीन खराब हो गई।
लगभग दो महीनों से गंदे कपड़े जमा हो रहे हैं।
आम तौर पर, मैं अपने कपड़े धोती और सुखाने के लिए पीछे टाँग देती।
यहाँ एक जंगली कुत्ता है
जिसे खुला छोड़ा तो शायद हमें काट खाएगा।
और शायद एक महीने तक
हमारी बारी नहीं आएगी।
मौसम काफ़ी खराब है, इसलिए बाहर कपड़े नहीं धो सकते।
कड़ाके की ठंड है।
"हाल ही में, किसी ने मेरे नाम से फ़ेसबुक खाता बनाया।
उस नकली खाते में, मेरे बारे में भला-बुरा बताया गया,
और मेरी खुद की तस्वीरें डाली गईं
जो हमारे गुट की बैठकों में ली गई थीं।
पिछले कुछ दिनों से, मन उखड़ा सा है।
मैं चुप सी थी, गुट में योगदान नहीं था।
लड़कियों ने यह पता लगाने की बहुत कोशिश की कि इसके पीछे कौन है, हैक करने की।
उन्होंने आखिर पता लगा लिया, पर उसने एक और खाता बना डाला
और उसमें वो तस्वीरें डालीं जो मैंने फ़्रांसीसी पत्रकारों के साथ लीं।
उन्होंने मुझे धमकाया।
अब मुझे डर लग रहा है कि आगे क्या होगा।
इस बात से कि ये झूठे खाते
मेरे बारे में गलत बयान करेंगे।
मैं अपनी हर बहन की शुक्रगुज़ार हूँ
जिसने मेरा साथ दिया, जिसने मुझे सहानुभूति दिखाई।"
खतूल भूतपूर्व टीचर
मैं कभी तुम लोगों से दूर नहीं जाना चाहती, कभी भी नहीं।
मेरे घर में तालिबान का एक समर्थक है।
मैं तुम लोगों को बता चुकी हूँ, मेरे घर में तालिबान का एक समर्थक है।
मैं तुम लोगों को दिखा सकती हूँ
कि उसने मुझे कितनी बुरी तरह पीटा है।
जेल में कैद औरतों को उतना नहीं पीटा गया होगा जितना कि मुझे पीटा गया है।
मैं एक इंसान हूँ, किस हद तक बर्दाश्त कर सकती हूँ?
दिन में आज़ादी के लिए लड़ाई, रात में पिटती हूँ।
मैं सभी औरतों की आज़ादी की दुहाई देती हूँ,
क्योंकि मैं खुद अत्याचार झेलती हूँ।
वे मेरी तस्वीर लेकर दुकान में आए और बोले,
"हमें इस औरत से काम है।"
घबराओ मत, सब ठीक हो जाएगा। तुम हिम्मतवाली हो।
अगले साल, हम राष्ट्रपति बनेंगी।
मेरी सहेलियाँ हिम्मतवाली हैं।
मेरे लिए, सबसे पहले अल्लाह है, फिर तुम लोग।
अलविदा, अपना खयाल रखना।
रोटी...
आज़ादी...
काफ़ी है। अब छुप जाते हैं, इसी तरह छोड़ दो।
रोटी, नौकरी, आज़ादी
आर्थिक उथल-पुथल के
बाद आई गरीबी की वजह से, दर्जनों औरतों ने विरोध किया है।
वे चाहती हैं कि राजनीतिक प्रशासन में
उनकी नौकरियों को लेकर, इसलामिक एमिरेट कोई कदम उठाए,
उनकी आर्थिक गतिविधियों तक पहुँच हो
और औरतों की तालीम जारी रहे।
आज का जुलूस हमारी बेबसी को बयान करने के लिए था।
औरतों को नौकरी करने की इजाज़त नहीं है
और न ही कोई कमाई करने की...
तुमने टेबल तैयार कर दिया? कपड़े बिछा दिए?
तुमने अपने हाथ धोए?
हालात इतने खौफ़नाक हो गए हैं कि लगता है कि लड़कियों का साथ देना चाहिए।
मैं अपने माँ-बाप की मर्ज़ी के खिलाफ़, चुपचाप बाहर निकलूँगी।
हम यालदा रात के लिए कुछ सामान लेने जा रही हैं।
हमने टोपी में सारा पैसा इकट्ठा किया है।
लगभग सौ डॉलर हैं, यानि 20 अफ़गानी।
- तुम्हें क्या खरीदना है? - चार किलो अनार।
हम 35 लोग हैं, इसलिए हम यह पाँच किलो लेंगी।
भाड़ में जाएँ, इनके पास बादाम नहीं हैं!
क्या खरीदना है? यहाँ खास कुछ नहीं है।
यालदा रात के लिए हम सब ने कुछ सोच रखा था।
यालदा रात पर हम खूब मान करते हैं।
पर अब हम सब मुहाजिर हैं जो दुनिया भर में फैले हुए हैं।
यालदा रात मुबारक!
इसलामी हिजाब की तौहीन करने वालों को हम कभी नहीं छोड़ेंगे।
औरतों को वोट देने का और तालीम पाने का हक है।
जब तालिबान ने ताला तोड़कर दरवाज़ा खोला,
लड़की ने बालकनी का काँच तोड़ा
और वहाँ से कूद गई।
मदद करो!
तालिबान घर में घुस आया है, और मेरी बहनें घर में हैं!
तमन्ना कार्यकर्ता
हमें दरवाज़ा नहीं खोलना!
अगर आपको बात करनी है, तो कल आइए।
आज रात आप इन लड़कियों के पास नहीं आ सकते।
हमें दरवाज़ा नहीं खोलना!
मदद करो!
हिजाब की तौहीन करने वालों को...
...हम कभी नहीं छोड़ेंगे।
हम उन्हें तवायफ़ मानते हैं।
वे पक्का तमन्ना का एक वीडियो लेंगे,
और उससे ज़बरदस्ती कहलवाएँगे कि वह सब गलतफ़हमी थी।
दर्द कम करने के लिए कोई दवा है?
हैशटैग अफ़गानिस्तान में औरतों का साथ दें।
मुझे खुशी है कि आखिरकार में शामिल हो पाई,
औरतों की आवाज़ बनने के लिए।
ज़रा ये पंक्तियाँ लिखोगी?
मैं लिख रही हूँ, "औरतों का साथ दें।"
हाथ को ऐसे रखो।
अफ़गानिस्तान में औरतों का साथ दें।
एक बार और, एक साथ मिलकर कहो।
अफ़गानिस्तान में औरतों का साथ दें।
हैशटैग अफ़गानिस्तान में औरतों का साथ दें
"कहाँ है?" लिखूँ, या "कहाँ हैं?"
तमन्ना और उसकी बहनें कहाँ हैं?
हर कोई सभी की आवाज़ हैं।
कैद लड़कियों को रिहा करो, अनजान न बनो।
तमन्ना और उसकी बहन, परवाना कहाँ हैं?
अपने नकाब उतारो, अब हम एक तस्वीर लेंगी।
तस्वीर ले रही हैं क्या?
एक तस्वीर लेती हैं।
बेवकूफ़ी मत करो, कैद की गई औरतों को रिहा करो
अब जाकर हमारी बारी आई।
मेरा कई दिनों से आना-जाना रहा, कभी समय नहीं होता।
अब, कपड़े धोने की मेरी बारी है।
मैंने अपने कपड़े धोकर निचोड़ लिए
क्योंकि बाहर बहुत ठंड है।
बारिश भी हो रही है।
अपने कमरे में ले जाती हूँ।
ज़रीफ़ा सालांगी अफ़गानिस्तान लौट आई।
मैंने कहा था कि कुछ औरतें तालिबान के हक में हैं,
तुमने मेरा यकीन नहीं किया।
तुम दोबारा हमारे घर आओगी?
आज, मैं अपने घर जा रही हूँ।
मेरी जैकेट कहाँ है?
हमारे घर पर ही रहो, बाहर खतरा है।
तालिबान महिला कार्यकर्ताओं को ढूँढ़ रहा है,
इसलिए एक रात अपने घर पर रहूँगी और दूसरी तुम्हारे घर पर।
फिर लेला के यहाँ।
बाय, बेटा।
शाहरज़ाद बेटा, बाय।
दरवाज़ा बंद कर लो। किसी के लिए मत खोलना।
अगर कोई तुम्हारी मौसी, ज़ाहरा मोहम्मदी के बारे में पूछे,
तो कहना कि तुम उसे नहीं जानते।
स्कूल में अगर कोई पूछे, तो तुम्हें कुछ नहीं कहना है।
मैंने कोई नए कपड़े नहीं खरीदे।
मैं काबुल से अपने सारे कपड़े लाई हूँ।
अगर कभी मुझमें गुरूर पैदा हुआ, तो खुद को ऐसे याद करूँगी।
जब मेरे पास सिर्फ़ 20 अफ़गानी थे।
मैं कभी नहीं भूलूँगी।
साथ में पाँच डॉलर जो मैंने यहाँ बचाकर रखे, आशीर्वाद के लिए।
मुझे पाकिस्तान में आए पाँच महीने हो गए।
मेरा परिवार काबुल में ही रह गया।
मुझे ज़्यादा दुख इस बात का है...
...कि मुझे मजबूरन अपनी ज़िंदगी पीछे छोड़कर आनी पड़ी।
एक मुहाजिर होने का दर्द। कैद में होने का दर्द।
बेघर होने का, गरीबी का दर्द।
लड़कियों से जुड़ी, मेरी सहेलियों से जुड़ी बदनामी का दर्द।
अपनी सरज़मीं खोने का दर्द।
इस बात का दर्द कि आपका परिवार
धरती के सबसे बुरे लोगों की कैद में है।
यह सब हद से ज़्यादा है।
हमें अपनी बात कहने की आज़ादी चाहिए
हमें औरतों के हक चाहिए
औरतों को बराबर के हक मिलें और बच्चों के हक बने रहें
कितने नारे छापे गए?
बारह।
आज मिनिस्ट्री ऑफ़ विमेन्स अफ़ेयर्स के पीछे जुलूस है।
कल रात, मुझे तालिबान का फ़ोन आया।
उन्होंने मेरा नाम पूछा, और यह कि क्या मैं विरोध रोक दूँगी।
मैंने उनसे कहा कि मैं हर जुलूस के लिए ज़िम्मेदार नहीं हूँ।
उन्होंने कहा कि मैं आतंकवादी हमलों के लिए ज़िम्मेदार थी,
और मुझे विरोध रोक देना चाहिए।
मैंने कहा कि मैं ज़िम्मेदार नहीं।
उनमें से एक ने कहा, "कल एक बजे मिलूँगा।"
मैंने कहा, "मुझे धमका रहे हो? मुझे मार डालोगे?"
उसने कहा, "तुम्हें पता चल जाएगा।"
कहा, "फ़ोन क्यों किया?" बोला, "बदनाम हो।"
मैं यह वीडियो इसलिए रिकॉर्ड कर रही हूँ ताकि अगर मुझे कुछ हुआ, तो आपको पता होगा
कि इसलामिक एमिरेट इसका ज़िम्मेदार है।
हम एक पढ़ी-लिखी पीढ़ी हैं, इसलिए वे हमसे डरते हैं!
ज़मीर चुप हैं कानों में रुई डाली है
हम कलम के लिए लड़ रही हैं। हम जहालत के खिलाफ़ हैं।
हम 20 साल पहले की औरतें नहीं हैं।
पढ़ी-लिखी औरतें हैं जो इसलामिक एमिरेट के खिलाफ़ चुप नहीं रहेंगी।
अगला अफ़गानी राष्ट्रपति कोई औरत होगी।
आज, यह हमें दबा रहे हैं।
हमारे हाथ खाली हैं, फिर भी ये हमसे डरते हैं।
हमें आज़ादी चाहिए, अपनी नौकरियाँ चाहिए, हमें आज़ादी चाहिए, हमें रोटी चाहिए!
नौकरी, रोटी, आज़ादी!
नौकरी, रोटी, तालीम!
उस्ताद जलाल की आवाज़ लोगों तक पहुँचती है
हम जुलूस निकालने आई हैं।
ज़ाहिर है, तालिबान यहाँ हथियारों के साथ है।
उन्होंने हमें घेर रखा है, हमारा विरोध रोक रहे हैं।
हालात ठीक नहीं हैं। स्पेशल फ़ोर्सेस यहाँ मौजूद है।
वे हमें रोक रहे हैं।
वे आँसू गैस छिड़क रहे हैं, हमें आँखों से दिखाई नहीं देगा।
ज़ाहरा?
कल काबुल में कयामत आई।
डॉ. ज़ाहरा मोहम्मदी को गिरफ़्तार किया गया।
तीन दिन पहले गिरफ़्तार की गई 12 लड़कियों के अलावा,
और सात लड़कियों को गिरफ़्तार किया गया है।
तीन दिन पहले, 40 लड़कियों ने पास के एक सेफ़ हाउस से भागने की कोशिश की।
कुछ बच निकलीं, पर तालिबान ने 12 को रोक लिया।
अल्लाह उनकी हिफ़ाज़त करे, इन दरिंदों पर भरोसा नहीं कर सकते।
वे न जाने एक जवान लड़की के साथ क्या करेंगे।
अल्लाह लड़कियों की मदद करे।
अल्लाह उनकी मदद करे।
हर तरफ़, बादल और कोहरा और बारिश।
आज, कुछ बच्चे निकल गए।
मरियम, साहार, बकताश, राज़मा और राहिला।
हज़ारवीं बार मेरा दिल छलनी हो गया।
जब से काबुल खत्म हुआ है, हम इस तकलीफ़ को हर रोज़ महसूस करते हैं।
मैं इस कमरे से तंग आ चुकी हूँ।
मैंने कभी नहीं सोचा था कि उनकी इतनी याद आएगी।
एक-एक करके, उन्होंने मेरे लोगों को ज़लील किया।
जिस दिन उन्होंने हम पर कब्ज़ा किया, हर पल हमारा कत्ल किया।
रातों-रात, हमारे ख्वाब मिट्टी में मिल गए।
हम हर पल अपनी सरज़मीं को छोड़ने का
दुख महसूस करती हैं।
हमारा कोई ठिकाना नहीं है, कोई भी इच्छा नहीं पाल सकतीं।
कुछ भी खरीदने का फ़ायदा नहीं है,
क्योंकि हमें नहीं पता कि अपने साथ कितना ले जा सकती हैं।
हमारे पास कुछ नहीं है। बहुत मुश्किल है।
मेरी कुछ सहेलियाँ थीं, और आज रात, वे सब निकल गईं।
मेरे वहाँ रहते हुए, अगर तालिबान ने मेरे घर की तलाशी ली...
...तो मैं सोच भी नहीं सकती।
इसलिए मैं और घर पर नहीं रहना चाहती,
अगर वे आएँ और तलाशी लें।
मुझे डर लगता है।
कुछ दिन पहले, गली में एक लड़की को मार दिया गया।
है न?
डरने वाली बात है न?
मैं पढ़ाई के लिए देश छोड़कर जाने का सोच रही थी।
आईसीसीआर स्कॉलरशिप।
कौन सा साल था?
अफ़गानिस्तान में अधिकांश लोग विदेश यात्रा के लिए पासपोर्ट बनवाते हैं,
पर मैंने विदेश में पढ़ाई के लिए बनवाया।
कब की बात है?
साल 2020, 2020 के अंत में।
मेरा पासपोर्ट बनानेवाली ने आगाह किया था
कि मैं ऐसी तस्वीर न लगाऊँ।
उसने कहा कि अगर तालिबान लौटकर आया, तो मेरे लिए मुसीबत हो जाएगी।
मैं अपने परिवार को नहीं बता सकती कि विरोध में शामिल हो रही हूँ।
मेरी माँ मुझे घर से बाहर निकाल देंगी,
और फिर इन हालात में, मैं कहाँ जाऊँगी?
इन दिनों, तालिबान औरतों को, साथ में किसी लड़की को लिए बिना जाने नहीं देता।
अफ़गानी औरतों की आवाज़ दबाना बेरहमी है।
हम डरकर चुप नहीं रहने वालीं।
वे हमारी आवाज़ें नहीं दबा सकते।
हम अफ़गानिस्तान के किसी भी कोने में उठने वाली हर आवाज़ के साथ हैं।
ज़ाहरा मोहम्मदी को रिहा करो!
उन्होंने लड़कियों के सभी प्रारम्भिक स्कूल बंद कर दिए, और सब चुप रहे।
लड़कियों की युनिवर्सिटियाँ बंद की, सब चुप थे।
लड़कियों के लिए हर तालीम पर रोक लगा दी है।
आत्महत्या के अलावा और कोई चारा नहीं बचा है।
तालिबान हाय-हाय!
तुम लोग शैतान हो!
तालीम हमारा हक है,
हम पीछे नहीं हटेंगी!
आज़ादी हर औरत का जन्मगत अधिकार है
शरीफ़ा, चलो। बहुत हो गया!
शरीफ़ा, चलो।
तुमसे प्यार है, मेरी प्यारी बहन।
उन्होंने बुरी तरह पीटा?
अल्लाह के रहम से, तुम घर लौट आई।
अल्लाह का शुक्र है।
मुझे ज़रा बैठना है।
मैंने तमन्ना को देखा, उसे मार-मारकर लाल कर दिया है।
- तुमने अपनी आँखों से देखा? - उन्होंने तमन्ना को पीटा।
जब तमन्ना आकर गले लगी, उसे देखा और कहा,
"मैंने तुम्हें कहाँ देखा है?" फिर पता चला कि वही है।
मैंने परवाना को देखा। मोरसाल को मेरे साथ रिहा किया गया।
अल्लाह का शुक्र है।
उन्होंने तमन्ना और परवाना को क्यों रखा?
उन्होंने उन्हें इतनी बुरी तरह पीटा है।
- तुम्हें बुरी तरह मारा? - नहीं, मुझे किसी ने नहीं मारा।
वे लड़कियाँ पंजशीर से हैं।
शायद इसलिए कि वे पंजशीर से हैं।
हम चाहते हैं कि तालिबान हमारे देश से चला जाए।
काश कि यह कोई बुरा ख्वाब हो।
कि एक दिन, हम नींद से जागेंगे और सड़कों पर अपने झंडे
और अपनी पुलिस को देखेंगे।
अफ़गानिस्तान ज़िंदाबाद!
तमन्ना और परवाना को रिहा करो!
नौकरी, रोटी, तालीम!
हम चाहते हैं कि तालिबान खत्म हो जाए!
हम चाहते हैं कि लड़कियों और औरतों के स्कूल दोबारा खोले जाएँ!
नौकरी, रोटी, तालीम!
लड़कियों का मकसद यह कहना नहीं कि हमें हिजाब नहीं पहनना, हमें हिजाब पहनना है।
पर हिजाब कोई चद्दर नहीं,
हिजाब वह है जिसमें हमारे हाथ और पैर दिखते हैं।
तमन्ना और परवाना को इसी वजह से कैद किया?
बहुत हुआ। हम तंग आ चुकी हैं!
तालिबान, मानवाधिकारों का उल्लंघन करने वाले!
इंसाफ़! हम तुम्हारे जुर्मों से तंग आ चुकी हैं।
इंसाफ़! हम तुम्हारे जुर्मों से तंग आ चुकी हैं!
डरो मत, हम साथ हैं।
गलत नस में है।
अंदर नहीं घुसी।
बस, बस करो। बस! दर्द हो रहा है।
ज़ाहरा के पिता
तुम्हारी गिरफ़्तारी की वजह से, मैं अपना मुँह नहीं दिखा सकता।
मुझे पता है कि कई औरतें आगे रहकर आवाज़ उठा रही हैं।
कई जो निडर होकर लड़ीं, और उसके लिए कैद की गईं।
मुझे अपने परिवार में यह मंज़ूर नहीं है।
नानाजी बहुत बोलते हैं, सिर में दर्द होता है।
मेरे पिता ने कहा कि उनकी बेटी औरों के लिए
और अपने लिए बहादुर होगी।
पर मैंने अपना और अपने परिवार का नाम बदनाम किया।
सिर में बहुत दर्द है। बहुत हो गया। बस।
वह इतना क्यों बोलते हैं?
ज़ाहरा, दरवाज़े के पीछे आकर छुप जाओ ताकि ओमिद तुम्हें देख न सके।
साथ देने का शुक्रिया।
मैं हमेशा तुम्हारे साथ हूँ। भरोसा रखो।
औरत से नफ़रत मंसूबा है, हिजाब एक बहाना है।
तालीम, नौकरी और आज़ादी पर हमारा हक है।
औरतें इस समाज का आधा हिस्सा हैं।
नहीं, ऐसे लिखो-- औरतें इस समाज का आधा हिस्सा हैं।
नौकरी, तालीम, और ओढ़ने वाला कपड़ा पसंद करना हमारा हक है।
हमारा बुनियादी हक है।
लिखावट ठीक है।
हाँ, मैं अभी आ रही हूँ।
अच्छा, शुक्रिया।
मार्ज़या का फ़ोन आया, मैं तैयार हूँ। माँ, ठीक है?
तुम्हारी मर्ज़ी। तुम मेरी कोई बात नहीं मानती।
- वह मेरा काम नहीं है। - आप मेरे लिए दुआ नहीं करतीं?
मैं दुआ करती हूँ कि तुम चुपचाप बैठो, पर तुम्हें मेरी बात की परवाह नहीं।
मुझे रात में नींद नहीं आती।
मुझे तुम्हारी बहुत फ़िक्र होती है,
आधे घंटे के लिए आँखें बंद करती हूँ, तब भी।
मैं संभलकर रहती हूँ।
नकाब पहनती हूँ, लंबे कपड़े पहनती हूँ।
और क्या करूँ? हाँ?
मुझे नहीं पता।
जो तुम्हारे मन करे, वही करो।
इंसाफ़!
हम रोक-टोक से तंग आ चुकी हैं।
हम एक होकर आवाज़ उठाती हैं।
आलेया कहाँ है?
तुमने ज़ेनाब को क्यों मारा?
इंसाफ़!
हम कैद रहकर तंग आ चुकी हैं।
कैद रहकर तंग आ चुकी हैं।
अपनी उदासी से बचने के लिए, लोगों ने दीवारों पर तस्वीरें बनाईं।
रायहाना अहमादी
यह तस्वीर मैंने बनाई है।
तारानोम जी।
एक दिन मुझे खास काम नहीं था, इसलिए यहाँ आकर यह बनाई।
मैंने यहाँ पारंपरिक बोल लिखे।
"मैं तुम्हें तहे दिल से चाहती हूँ।"
"मैंने तुम्हें अपने दुख दिए और तुमसे खुशियाँ लीं।"
चाहारशनबेह सूरी साल का आखिरी बुधवार है।
हर साल, हम आग जलाते हैं और उसके ऊपर से कूदते हैं।
पिछले साल की तकलीफ़ें उसमें झोंक देते हैं।
एक खुशहाल, तंदुरुस्ती भरे नए साल के लिए।
हम नए साल में, एक आज़ाद और ताकतवर अफ़गानिस्तान की दुआ करती हैं।
हमारे देश को हमारे दुश्मन से बचाओ,
ताकि हम शांति से अफ़गानिस्तान के झंडे के नीचे जी सकें।
रोटी, नौकरी, तालीम। कैद लड़कियों को आज़ाद करो।
इंसाफ़ करो। आज़ादी।
अल्लाह का शुक्र है कि तुम आज़ाद हो।
बाहर चलती हैं, ज़ाहरा। सैर पर चलती हैं, थोड़ा मज़ा लेंगी।
तुम मानती हो? तुम्हें खुले में जाने की ज़रूरत है।
तुमने इतना मेकअप क्यों किया है?
हमने इसे ज़बरदस्ती मेकअप करने को कहा।
आज मैं दूसरी बार बाहर आई हूँ।
आज मैं थोड़ी ठीक हूँ।
मैं यहाँ वहीदा, मोरसाल और अपनी माँ के साथ हूँ।
शोकुफ़ा, इन दाँतों को निकालना होगा,
लेकिन ऊपर के दाँतों में पीप है।
तालिबान अपने जासूसों के ज़रिए
लड़कियों में दूरी पैदा करना चाहता है।
वे पाखंड फैलाते हैं।
सेफ़ हाउस के अंदर से लड़कियों को गिरफ़्तार करते हैं और कुबूल करवाते हैं।
कार्यकर्ता गुटों में कुछ लड़कियाँ
चोरी से तालिबान के लिए काम कर रही थीं।
मुझे इससे बहुत गुस्सा आया,
हौसला एकदम टूट गया
कि मैंने आंदोलन छोड़ दिया।
मैं तंग आ चुकी हूँ।
मुझे पता है कि मुझे काबुल छोड़कर जाना होगा।
पर वह मेरे लिए बहुत मुश्किल होगा।
काबुल और ओमिद से दूर रहना बहुत मुश्किल हो सकता है।
मुझे सर्दियों के लिए मखमल की ड्रेस चाहिए।
- किस उम्र के लिए? - चार अलग-अलग उम्र के लिए।
बारह साल, आठ साल, पाँच साल, तीन साल।
मुझे थोड़ी और सजीली चाहिए।
तुम भी अपने कपड़े पहनो।
इन कपड़ों को निशानी के तौर पर रख लो, ठीक है?
इसके बाद, मैं तुम्हारे घर नहीं आऊँगी।
यह सब साफ़ करो।
- ये किसके मोज़े हैं? - मेरे, मेरे हैं।
मैं कहीं छुपने जा रही हूँ।
किसी को पता नहीं होगा कि कहाँ, मेरे पिता को भी नहीं।
सिर्फ़ ओमिद को पता होगा, बस।
अपने साथ यह बिस्कुट ले जाओ।
यह तुम्हारा है।
बेटा, आकर गले लगो।
ओमिद, मेरी जान।
इसके नीचे एक दिल बना सकते हो?
प्यारे ओमिद, फिर मुलाकात होगी!
मत रो। प्लीज़ मत रो।
अब मैं दफ़्तर में काम नहीं कर सकती,
इसलिए मुझे घर पर ही कुछ-कुछ करना होगा।
मन बड़ा उचाट होता है, पर कुछ न करने से अच्छा है।
मेरा समय कट जाता है।
ज़ोहरा का इंटरव्यू हुआ।
शायद वह हमसे पहले चली जाएगी या हमारे साथ, पता नहीं।
हमने विदाई की पार्टी रखी।
तुम्हारा सफ़र अच्छा हो।
हिम्मतवाली औरतें हमेशा अकेली होती हैं।
औरतें अकेली रहकर हिम्मतवाली बनती हैं।
तुमसे बहुत प्यार है।
तुमसे प्यार है।
बाय...
वे चली गईं।
वह इस रेगिस्तान में बच गई, अब ज़बीरा की जेल में चलते हैं।
इस्तेमाल से पहले, हर चीज़ साफ़ होनी चाहिए।
यह सोचो कि अपने मुँह में डालनी है।
इस क्लीनिक के नियम मानकर चलिए।
मरीज़ की ज़िम्मेदारी न ली तो मरीज़ नहीं आएँगे।
क्लीनिक छोड़कर जाने से दिल टूट रहा है।
और तो और, मैं अपनी सहेलियों को कैसे छोड़ सकती हूँ?
मेरी साथियों को, जिनसे मैं संघर्ष के इस सफ़र पर मिली।
अपने साथ मुकाबला करने वाली औरतों से विदा लेना बहुत मुश्किल है।
मेरा परिवार खुले विचारों वाला नहीं था।
मैंने खूब पढ़ाई की, डॉक्टर बनी,
और देश में ऐसे मुश्किल दौर के बावजूद अपना काम कर पाई।
मैं यह सोच भी नहीं सकती
कि शायद तालिबान उसे जलाकर खाक कर देगा।
हर उस चीज़ को, जिसके लिए मैंने मेहनत की।
कल सेफ़ हाउस से एक आदमी आया और हमसे बोला
कि हम अब वहाँ नहीं रह सकतीं।
हमें निकलना पड़ा।
हम बहुत ही खौफ़नाक हालात में हैं।
हमारे पास पैसा भी नहीं है। काश पैसा होता।
हमारे परिवार काबुल में हैं उनके वीसा तैयार नहीं हैं,
बहुत ही विवादास्पद मुद्दा हो गया है।
हर वीसा के 450 डॉलर लगते हैं,
पाँचवीं बार हमारी मुलाकात रद्द कर दी गई है।
इस सब के बीच में,
यह गाड़ी भी खटारा है और बार-बार बंद हो रही है।
हमें अपनी गरीबी महसूस हो रही है।
हमारे पास किसी का सहारा नहीं है।
अल्लाह के सिवा किसी का सहारा नहीं है।
हमारी तकलीफ़ों की, और बार-बार जगह बदलने की हद हो चुकी है।
हम रोकर भी तंग आ चुकी हैं।
मेरे आँसू सूख चुके हैं।
कल से, हम आवारा कुत्तों की तरह सड़कों पर भटक रही हैं।
अल्लाह की कसम।
क्लीनिक सुरक्षा फुटेज
देखो, वहाँ देखो। शायद अगवा किया जा रहा है।
एक के पास बंदूक थी।
ओमिद, यह गाड़ी देखो। इसका काँच काला है।
मैंने ज़ाहरा को गाड़ी में घुसते देखा।
- तुम्हारी पत्नी है? - हाँ।
ज़रा पीछे जाओ। मुझे एक बार और देखना है।
उसने आकर पूछा कि डॉ. ज़ाहरा कहाँ है और फिर चला गया।
- वह लौटकर आया? - हाँ।
वीडियो पर दिखने वाला समय सही है क्या?
वाकई में गाड़ी का काँच काला है।
कुछ भी देख पाना नामुमकिन है।
चलाओ।
ज़ाहरा मोहम्मदी को
उनके दफ़्तर से गायब हुए कई महीने बीत चुके हैं।
किसी को नहीं पता कि वह कहाँ हैं।
स्कूलों और युनिवर्सिटियों को बंद हुए एक साल हो चुका है।
सभी अफ़गानी औरतों को घर पर बैठे।
सुबह के तीन बजे हैं।
कभी-कभी मैं रात को उठती हूँ और उबलते पानी का गिलास उठाती हूँ,
तनहा पलों में कलम और किताब मेरे साथी होते हैं।
अभी भी तालिबान का हुक्म चल रहा है।
हालात काफ़ी डरावने हैं। काबुल पूरी तरह से उजड़ चुका है।
मुझे हर चीज़ याद आती है।
वो दिन याद आते हैं जब लड़कियाँ रंगीन कपड़े पहनती थीं,
काले कपड़े नहीं।
यकीन करने वाले अल्लाह पर भरोसा रखें।
ब्रेड & रोज़ेज़
मेरा जुर्म यह है कि मैंने इंसाफ़ की भीख माँगी।
मैंने आज़ादी माँगी, इसलिए मुझे यहाँ छुपना होगा।
मैंने औरतों के लिए और अपनी सरज़मीं के लिए
आज़ादी माँगी।
मुझे अपने परिवार से दूर रहना होगा।
पर यह बिल्ली हमेशा मेरे साथ होती है।
महिला कार्यकर्ता ऐसी जगहों में छुपकर बैठी हैं।
ध्यान दें कि युनिवर्सिटी की एंट्रेंस परीक्षा के लिए,
यह काफ़ी काम आएगा।
मिसाल के तौर पर, मैं अफ़गानिस्तान के बारे में पंक्ति कहती हूँ।
मुझे अफ़गानिस्तान की याद आती है।
मैं कह रही हूँ, "मुझे अफ़गानिस्तान की याद आती है।"
"पंद्रह अगस्त, 2021 के बाद से, हज़ारों औरतें रोटी, नौकरी और आज़ादी की
माँग करते हुए काबुल की सड़कों पर उतरीं।
सैंकड़ों को गिरफ़्तार किया गया, सताया गया या मार दिया गया।
बहुत सी औरतें अभी भी गायब हैं।"
ज़ाहरा, शरीफ़ा और तारानोम अब
अफ़गानिस्तान से बाहर नई ज़िंदगियाँ बना रही हैं।
अनुवादक: परवीन कौर शोम